《题董太初画时太初客死天台》
明代·钱宰

有客泊舟沧水湾，卧吹铁笛非人寰。小溪白石乱如齿，平地双松高似山。

丹丘赤城久为客，沃州天姥何曾还。嗟哉董生不复见，安得致身图画间。

作者简介：（1299—1394）元明间浙江会稽人，字子予，一字伯钧。元至正间中甲科，时称宿儒。洪武初征修礼、乐书，授国子助教，进博士。后命订正蔡氏《书传》，书成赐归。有《临安集》。